**Skattekort** **(full tekstversjon)**

Medvirkende

Per Jynge (PL - programleder)

Cathrine Jørgensen (CJ)

*Du lytter til Spleiselaget Podcast: Et samarbeid mellom LO, NHO, Skatteetaten, YS, Unio, KS og Virke.*

PL: Hei og velkommen til Spleiselaget Voksenpoeng. Her kan du samle poeng som du kan tikke av på voksenkortet. I dag skal vi snakke om et kort som heter skattekort.

PL: Hva er det Cathrine?

CJ: Skattekort er ikke et kort, men et elektronisk dokument og det viser hvor mye skatt din arbeidsgiver skal trekke på lønna di. Det beløpet som arbeidsgiveren trekker på deg det kalles skattetrekk.

PL: Så det blir på en måte sånn at arbeidsgiveren jobber for Skatteetaten med å trekke deg i skatt?

CJ: Det kan du si.

PL: Nå har jeg laget meg et skattekort. Kan jeg bare slappe av da, trenger jeg ikke å gjøre noe mer?

CJ: Ja det stemmer. Skattekortet du har laget det henter arbeidsgiver ut elektronisk, så det finner han i sitt system såp du trenger ikke å gjøre noen ting. Det går automatisk.

PL: Men hvorfor trenger jeg et skattekort i det hele tatt?

CJ: Å, du trenger et skattekort fordi at det er viktig at det blir trukket så riktig skatt som mulig. Skatteetaten aner ikke hvor mye du skal tjene i løpet av et år. Så den opplysningen er det veldig viktig at du gir til Skatteetaten.

PL: Og hva skjer hvis jeg ikke har ordnet meg et skattekort?

CJ: Hvis arbeidsgiver ikke finner et skattekort på deg så trekker han deg 50 %.

PL: Det er ikke gøy.

CJ: Nei, det er ikke artig.

PL: Men de pengene, får du dem tilbake en eller annen gang eller?

CJ: Ja hvis du har trukket for mye skatt så får du tilbake de pengene ved neste års skatteoppgjør. Det heter å ha penger til gode, at du får tilbake på skatten. Hvis du har trukket for lite da får du restskatt. Det er baksmell

PL: Then you get a backsmell. It is not good. Hvordan ordner jeg meg et skattekort?

CJ: Det gjør du på Skatteetaten.no.

PL: Da skal jeg prøve å oppsummere:

* Du må ordne deg et skattekort
* Skattekortet ordner du på Skatteetaten.no
* Du må si ifra om hvor mye du tror du kommer til å tjene

Da har du fått enda et voksenpoeng. Gratulerer og lykke til!

*Du har hørt Spleiselaget Podcast: Et samarbeid mellom LO, NHO, Skatteetaten, YS, Unio, KS og Virke. Vi blir veldig glade om gir oss en rating på Spotify eller der du lytter til podcast. Og følg gjerne Spleiselaget på Facebook og Spleiselaget.no.*